Ларнака
Ларнака (; ) е град в Кипър с население от 51 468 души (според данни от 2011 г.). Градът разполага с важно летище. Градът е географски разположен на южното крайбрежие на Кипър. Той е разделен на две части – по-стар градски център и верига от хотели и ресторанти по крайбрежието, известни като „Финикудес“. Градът също така разполага с търговско пристанище. Областта Ларнака е един от шестте района на Кипър. Тродос е най-голямата планинска верига, която се простира в тази южна част на Кипър.

Ларнака е древен град. Основан е под името Китион от микенците през 13 век пр.н.е. По-късно става първата финикийска колония на Кипър. Разрушаван от силни земетресения през 76, 322 и 342 години.

Климат 
Кипър има само 240 километра дължина и ширина 100 километра. Климатът в Ларнака е същият като в цял Кипър. Той обикновено е средиземноморски, който има значителни разлики в сезоните. Летата са с топло и сухо време, а зимите са дъждовни и меки. Туристите могат да се насладят на дълги горещи лета от средата на май до средата на октомври и кратки сухи зими от декември до февруари, разделени от къси есенни и пролетни сезони. Плажовете на Кипър са сред най-чистите и най-безопасните в Средиземно море със средна годишна температура от 20 °C за целия остров.

Култура 
Смята се, че Ларнака има непрекъсната история, простираща се в продължение на 4000 години. След римско време градът става основното пристанище на острова. Градът е известен със своите плажове, храна и нощен живот.

Побратимени градове 
  Поти, Грузия (1987)
  Херингей, Лондон, Великобритания (1987)
  Глифада, Гърция (1988)
  Аячо, Корсика, Франция (1989)
  Братислава, Словакия (1989)
  Лариса, Гърция (1990)
  Новосибирск, Русия (1993)
  Сегед, Унгария (1993)
  Саранда, Албания (1994)
  Пирея, Гърция (1995)
  Лерос, Гърция (2000)
  Елиополис, Гърция (2000)
  Мериквъл, Сидни, Нов Южен Уелс, Австралия (2007)

Източници